PLANINSKO DRUŠTVO CELJE MATICA                                                    CELJE, 26.02.2008

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

MED DRAVO IN VRBSKIM JEZEROM

P L E Š I Č,  TANZBODEN, 929 M,
V NEDELJO, 9. MARCA 2008

MER REKO DRAVO IN VRBSKIM JEZEROM S CELOVŠKO KOTLINO
SE VLEČE OKOLI 40 KILOMETROV DOLGO HRIBOVJE, KOROŠKE GURE.

POČEZ JIH JE LJUBELJSKA BLIŽNJICA V CELOVEC PRESEKALA

NA ZAHODNO OD CESTE LEŽEČE HODIŠKE GURE
IN NA RADIŠKE GURE VZHODNO OD NJE,

PODOLGEM PA JE HODIŠKE GURE RAZCEPILA ŠE DOLINA ŠTIRIH JEZER.

MED NJIMI JE HODIŠKO JEZERO S POVRŠINO 144 HEKTAROV NAJVEČJE.

POKRAJINO OŽIVLJAJO

ZNAČILNE KOROŠKE VASI Z ZNAMENJI IN CERKVICAMI ČASTITLJIVE STAROSTI.

NA DRAVSKI STRANI SE PONUJAJO PROSTRANI RAZGLEDI NA KARAVANKE IN JULIJCE.

NA OSOJNI STRANI GUR PA SO NA DLANI

KRAJI OB VRBSKEM JEZERU TER CELOVEC Z OKOLICO.

SKUPAJ Z JOŽETOM VAS VABIMO NA ZANIMIVO PREČENJE HODIŠKIH GUR.

IZPRED PARKIRNE STAVBE OB LJUBLJANSKI CESTI
SE Z NAROČENIM AVTOBUSOM OB PETIH ZJUTRAJ, 5.00,

ODPELJEMO NA KOROŠKO SKOZI KARAVANŠKI PREDOR.

AVTOMOBILSKO CESTO ZAPUSTIMO ŠE PRED PRVIM CESTNINSKIM PISKOM,

POIŠČEMO ŠENTJAKOBSKI DRAVSKI MOST, 464 M,

IN ŽE SMO NA ZAČETKU POTI NA LEVEM BREGU ZAJEZENE REKE OB VZNOŽJU GUR.

KO NAJDEMO PRVE SKROMNE PUŠČICE RUMENE BARVE,

NAS V POL URE PRIPELJEJO POD SREČE PEČ, GLÜCKSFELSEN,

ČEZ KATERO V TIŠINI GOZDA PADA OKOLI 15 METROV VISOK SLAP.

NAD SLAPOM SE DRŽIMO POTI 3D, STEZE ZA ČILOST, WELLNESSPFAD.

PELJE ČEZ LEPO UREJEN POTOČEK ZA KNAJPANJE, KNEIPPBACH,

IN SE KONČA NA GORI, RUPERTIBERG, 720 M, NA DRAVSKI RAZGLEDNI CESTI.

IZREDEN RAZGLED NA VERIGO KARAVANK POJASNJUJE POSEBNA TABLA,

KLOPI IN MIZE NA UREJENEM POČIVALIŠČU PA VABIJO NA MALICO IZ NAHRBTNIKA.

V VASI NA GORI STOPIMO DO CERKVICE SV.LUCIJE IN SV.RUPERTA IZ LETA 1272,

KJER NAJDEMO TUDI ZAČETEK POTI 2D, ČARNE POTI, MYSTISCHER WANDERWEG,

Š ŠESTIMI POSTAJAMI, KRAJI MOČI, PLÄTZE DER KRAFT.

KER ŽELIMO OBISKATI NAJVIŠJI VRH KOROŠKIH GUR,

ZAPUSTIMO ŽE PO NEKAJ POSTAJAH ČARNO POT IN SE NAPOTIMO V TURSKI GOZD,

ZAKRASELO PLANOTO VELIKOSTI 5 KRAT 10 KILOMETROV.

NEKJE NA SREDI JE MED NEŠTETO PODOBNIMI VRŠIČI

TUDI ISKANI PLEŠIČ, TANZBODEN, λ=14007’45,0”, φ=46033’29,6”, 929 M.

VRNEMO SE NA ČARNO POT,

KI SKOZI RUPERTOVA VRATA ZAVIJE K ŽALIK ŽENAM V GOZD.

Z NJIH SEDEŽEV NA VRAŽJI PRIŽNICI, 817 M,

SE OZREMO NA DRAVSKO STRAN IN POIŠČEMO PRI TREH SMREKAH
IZHOD IZ TURSKEGA GOZDA SKOZI ŠENTILJSKA VRATA.

POT SE SPUSTI V DOLINO SOTNICE, DOLINO ŠTIRIH JEZER IN VEČ RIBNIKOV.

PREČKAMO JO ZAHODNO OD HODIŠKEGA JEZERA, 506 M,

PRI ČEMER NAM TURISTIČNA RAZVITOST TEH KRAJEV POVZROČA NEKAJ TEŽAV.

PO PEŠPOTI SE VZPNEMO NA JEDVOVCO, PYRAMIDENKOGEL, 851 M.

NA NJEM STOJI 54 METROV VISOK ANTENSKI IN RAZGLEDNI STOLP, 905 M,

KI GA BODO PO NAČRTIH LETOS PORUŠILI IN POSTAVILI ŠE BOLJ RAZGLEDNEGA.

OD STOLPA SESTOPIMO K VRBSKEMU JEZERU NA OTOK, MARIA WÖRTH, 458 M,

KJER SKLENEMO SVOJE OSEMURNO PREČENJE HODIŠKIH GUR.

ČETUDI JE OTOK ŽE NEKAJ STOLETIJ LE ŠE POLOTOK,

ODKAR SE JE ZNIŽALA GLADINA VRBSKEGA JEZERA, 440 M,

JE SKUPAJ Z OBEMA CERKVAMA IN KOSTNICO OSTAL BISER JUŽNE OBALE JEZERA.

NAVZLIC SCHENGNU NIKARTE NA POT BREZ VELJAVNE OSEBNE IZKAZNICE!

PRIJAVIMO SE V DRUŠTVENI PISARNI V STANETOVI ULICI 20,

KJER PLAČAMO 15,00 EVROV ZA NAROČENI AVTOBUSNI PREVOZ.

D O B E R  D A N  V  K O R O Š K I H  G U R A H

TONE PRIMOŽIČ

